.এসজে

.এসজে (ইংরেজি: .sj) হলো স্ভালবার্ড এবং ইয়ান মায়েনের জন্য প্রদত্ত ইন্টারনেট কান্ট্রি কোড টপ-লেভেল ডোমেইন (সিসিটিএলডি) সাফিক্স। ডোমেইন নাম রেজিস্ট্রি হল নোরিড কিন্তু .এসজে ডোমেইন নামটি নিবন্ধনের জন্য উন্মুক্ত নয়। .এসজে ডোমেইন দেওয়া হয়েছিল আইএসও ৩১৬৬ কোড অনুসারে যা স্বালবার্ড এবং ইয়ান মায়েন দুটি স্বতন্ত্র দ্বীপের প্রথম অক্ষর থেকে নেওয়া হয়েছে। দ্বীপ দুটি নরওয়েতে অবস্থিত। দ্বীপ দুটির প্রথমটিতে কিছু মানুষ বসবাস করলেও দ্বিতীয়টিতে আগ্নেয়গিরি রয়েছে ও মানুষ নেই বললেই চলে। ১৯৯৭ সালের ২১শে আগস্ট ভোবেত দ্বীপের ডোমেইন নাম .বিভি দেওয়ার সময়ই এই ডোমেইন নামটি অ্যাসাইন করা হয়। দুটি ডোমেইনই তখন নোরিড রেজিস্ট্রির নিয়ন্ত্রণে দেওয়া হয়। নরওয়েজীয় কর্তৃপক্ষের অনুসারে যে সকল প্রতিষ্ঠান এই তিনটি অঞ্চলে কার্যক্রম পরিচালনা করে তাদের জন্য .এনও ডোমেইন নামটিই যথেষ্ট সেজন্য ডোমেইন নামটি নিবন্ধনের জন্য উন্মুক্ত নয়। নরওয়েজীয় নীতিমালা অনুসারে নিবন্ধনের জন্য উন্মুক্ত না হলেও কর্তৃপক্ষ নাম দুটি বিক্রি করতে পারবে না। এটি নরওয়েজীয় ডাক ও টেলিযোগাযোগ কর্তৃপক্ষের অধীন .এনও ডোমেইনের মত একই নীতিমালা অনুসারে পরিচালিত হয়। এই দুটি অঞ্চলের জন্য দুটি সেকেন্ড লেভেল ডোমেইন রয়েছে সেগুলো হল, svalbard.no ও jan-mayen.no; যদিও অন্য আরও কয়েকটি ব্যবহার করা হয়। ভালবার্দ ও জান মায়েন হল নরওয়ের দুটি বিশেষ বিশেষ মর্যাদা সম্পন্ন স্বতন্ত্র এলাকা (অনিগমিত এলাকা)। স্বালবার্ড চুক্তি অনুসারে ভালভার্দ নরওয়ের স্বায়ত্তশাসিত অঞ্চল, কিন্তু অন্যান্য দিক থেকে এটি বিশেষ চুক্তির অধীন। যেমন, এটি অন্যান্য দিক থেকে একটি মুক্ত অর্থনৈতিক অঞ্চল এবং ইউরোপীয় অর্থনৈতিক অঞ্চল এবং সেনজেন অঞ্চলের অধীনে নয়। অন্যদিকে জান মায়েন আটলান্টিক মহাসাগরের প্রায় প্রায় জনবসতিশূন্য আগ্নেয় দ্বীপ এবং যা পুরোপুরি নরওয়ের অধিভুক্ত। আইএসও ৩১৬৬ প্রতিষ্ঠার সময় এটা সিদ্ধান্ত হয়েছিল যে ভালভার্দ স্বতন্ত্র একটি ডোমেইন নামে পরিচিত হবে কিন্তু নরওয়েজীয় কর্তৃপক্ষ জান মায়েনকেও এই অঞ্চলের সাথে একীভূত করে দেয়। ২১শে আগস্ট ১৯৯৭ সালে .বিভি ডোমেইনের সাথেই .এসজে ডোমেইন অবমুক্ত করা হয়। ২০১৫ সালের জুনে নরওয়েজীয় কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল, .বিভি ডোমেইনের পাশাপাশি .এসজে ডোমেইনের বিনামূল্যে অনলাইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা। .এসজে ব্যবস্থাপনার দায়িত্বে রয়েছে ট্রোন্ডিয়াম-ভিত্তিক নোরিড যা .এনও ও অব্যবহৃত .বিভি নিবন্ধন ডোমেইন নাম। নোরিড হল ইউনিনেটের একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত: একটি হল, ইন্টারনেট অ্যাসাইন্ড নাম্বার অথরিটির (আইএএনএ) সাথে চুক্তি ও টেলিযোগাযোগ চুক্তি-এর আওতাভুক্ত নিয়মাবলি লিলাস্যান্ড-ভিত্তিক নরওয়েজীয় ডাক ও টেলিযোগাযোগ কর্তৃপক্ষ দ্বারা তত্বাবধান করা হয়। বর্তমানে নরওয়ের রাষ্ট্রীয় সংকেত ডোমেইন সাফিক্স নীতমালা অনুসারে পরিচালিত এই ডোমেইন নামটি পরবর্তীকালে উন্মুক্ত করার সম্ভাবনা রয়েছে। এটি খুব সম্ভবত .এনও ডোমেইনের জন্য উন্মুক্ত করা হতে পারে। নীতিনির্ধারকরা এটিকে রাষ্ট্রীয় নীতিমালার সাথে সাংঘর্ষিক হওয়ায় বাণিজ্যকরণ করতে পারছেন না। "স্বালবার্ড চুক্তি"। স্বালবার্ডের গভর্নর। ২৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১০।  "Lov om gjennomføring i norsk rett av hoveddelen i avtale om Det europeiske økonomiske samarbeidsområde (EØS) m.v. (EØS-loven)." (নরওয়েজীয় ভাষায়)। লোভাডা। ১০ আগস্ট ২০০৭। সংগ্রহের তারিখ ২৪ মার্চ ২০১০।  "ইয়ান মায়েন"। ওয়ার্ল্ড ফ্যাক্ট বুক। সেন্ট্রাল ইন্টেলিজেন্স এজেন্সি। ৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  Takle, Mona Takle; Vassenden, Kåre (মার্চ ১৯৯৮)। "Country classifications in migration statistics – present situation and proposals for a Eurostat standard" (পিডিএফ)। জাতিসংঘ পরিসংখ্যানগত কমিশন এবং United Nations Economic Commission for Europe। সংগ্রহের তারিখ ৬ সেপ্টেম্বর ২০১০।  "প্রতিনিধিদল রেকর্ড ফর .বিভি"। ইন্টারনেট অ্যাসাইন্ড নাম্বার অথরিটি। ১৩ নভেম্বর ২০০৯। ১৩ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  "Delegation Record for .SJ"। ইন্টারনেট অ্যাসাইন্ড নাম্বার অথরিটি। ১৩ নভেম্বর ২০০৯। ১২ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  Suvatne, Steinar Solås (২৩ জুন ২০১৫)। "- Norge sitter på en vanvittig naturressurs"। Dagbladet (নরওয়েজীয় ভাষায়)। সংগ্রহের তারিখ ২৪ জুন ২০১৫।  "নোরিড সম্পর্কে"। নোরিড। ৩ আগস্ট ২০১০। ১৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  নরওয়েজীয় ডাক ও টেলিযোগাযোগ কর্তৃপক্ষ (২০০২): ২৬ নরওয়েজীয় ডাক ও টেলিযোগাযোগ কর্তৃপক্ষ (২০০২): ৪২ "The .bv and .sj top level domains"। নোরিড। ৩ আগস্ট ২০১০। ৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  ".no eller aldri..." (পিডিএফ) (নরওয়েজীয় ভাষায়)। নরওয়েজীয় ডাক ও টেলিযোগাযোগ কর্তৃপক্ষ। ২১ মার্চ ২০০২। ২৪ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ সেপ্টেম্বর ২০১০।